PATVIRTINTA

Valstybės įmonės „Indėlių ir investicijų draudimas“ direktoriaus 2018 m. gruodžio 21 d. įsakymu Nr. V – 226

**duomenŲ, reikalingŲ ĮSIPAREIGOJIMŲ INVESTUOTOJAMS draudimo išmokoms apskaičiuoti, APRAšas**

1. **Bendrosios nuostatos**
2. Duomenų, reikalingų įsipareigojimų investuotojams draudimo išmokoms apskaičiuoti, aprašas (toliau – Aprašas) nustato duomenų, reikalingų įsipareigojimų investuotojams draudimo išmokoms apskaičiuoti, pateikimo valstybės įmonei „Indėlių ir investicijų draudimas“ (toliau – draudimo įmonė) formą, turinį ir tvarką.
3. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos indėlių ir įsipareigojimų investuotojams draudimo įstatyme (toliau – IĮIDĮ). Kitos šiame Apraše vartojamos sąvokos:
	1. **Buvęs įsipareigojimų investuotojams** **draudimo sistemos dalyvis** – įsipareigojimų investuotojams draudimo sistemos dalyvis, kuriam įvyko įsipareigojimų investuotojams draudžiamasis įvykis.
	2. **Laikmena** – atmintinė duomenims įrašyti, tvarkyti, laikyti ar saugoti. Laikmenos yra optiniai diskai (CD-R, DVD-R) ar USB atmintinės.
4. Šiame Apraše nustatytos formos ir turinio duomenis, reikalingus įsipareigojimų investuotojams draudimo išmokoms apskaičiuoti, IĮIDĮ ir jo įgyvendinimą reglamentuojančiuose teisės aktuose nustatytais atvejais ir tvarka įsipareigojimų investuotojams draudimo sistemos dalyviai arbabuvę įsipareigojimų investuotojams draudimo sistemos dalyviai privalo pateikti draudimo įmonei.
5. Įvykus įsipareigojimų investuotojams draudžiamajam įvykiui, buvęs įsipareigojimų investuotojams draudimo sistemos dalyvis privalo be atskiro pareikalavimo nedelsiant, bet ne vėliau kaip per 1 mėnesį nuo įsipareigojimų investuotojams draudžiamojo įvykio dienos, draudimo įmonei pateikti investuotojų, kuriems priklauso įsipareigojimų investuotojams draudimo išmoka, sąrašą (toliau – investuotojų sąrašas) ir šio Aprašo nustatytais atvejais (Aprašo 14 punktas) bendrų investicijų sąrašą pagal šio Aprašo II ir III skyriuose nustatytą duomenų turinį, formą ir duomenų sudarymo taisykles.
6. Šio Aprašo 4 punkte nurodyti duomenys perduodami laikmenoje pagal šio Aprašo priede nustatytą duomenų perdavimo – priėmimo akto formą.
7. **DUOMENŲ FORMA IR TURINYS**

6. Bendri reikalavimai kompiuterine forma pateikiamiems duomenims:

6.1. pateikiant investuotojų sąrašą duomenų pavadinimas – INS.txt, o pateikiant bendrų investicijų sąrašą – BIS.txt.;

6.2. duomenų koduotė – Baltic (Windows);

6.3. duomenų įrašo pabaigos skyriklis – chr(13)chr(10);

6.4. duomenų lauko skyriklis – ; (kabliataškis).

7. Duomenys turi atitikti šią struktūrą ir turinį:

7.1. Struktūra (eilutė):

ID;IN\_KODAS;PAVADINIMAS;PAVADINIMAS2;DOK\_NR;ADRESAS;SUMAEUR;SASKSK;EURAI;VALIUTA;LAUKAS;POZYMIS;DRISMOKA;APRIBOJIMAI;NEREZ;TELEF;APS\_FIL;OFSORAS;

7.2. Turinys:

| **Duomenų eilutės lauko pavadinimas** | **Formatas** | **Aprašymas** | **Patikrinimo taisyklės** |
| --- | --- | --- | --- |
| ID | tekstas | Unikalus įrašo identifikatorius. | 1. Unikalus visų investuotojų aibėje (išimtis nustatyta šio Aprašo 12 punkte ir tuo atveju, kai dviejų ar daugiau skirtingų investuotojų ID sutampa).
2. Jei investuotojas fizinis arba juridinis asmuo rezidentas, tai ID = IN\_KODAS.
3. Jei investuotojas fizinis asmuo nerezidentas, tai ID = PAVADINIMAS, PAVADINIMAS2, IN\_KODAS atskirti tarpais.
4. Jei investuotojas juridinis asmuo arba kita organizacija nerezidentas, tai ID = PAVADINIMAS.
 |
| IN\_KODAS | tekstas | Investuotojo kodas:1. fizinio asmens kodas arba2. gimimo data (YYYYMMDD), jei fizinis asmuo nerezidentas neturi asmens kodo arba 3. juridinio asmens arba kitos organizacijos kodas.  | Šis laukas negali būti tuščias.Jei investuotojas fizinis asmuo rezidentas, tai lauke IN\_KODAS – turi būti arba 11 skaitmenų, arba atitikti asmens kodo validaciją. |
| PAVADINIMAS | tekstas | Investuotojo pavadinimas:1. fizinio asmens pavardė,
2. juridinio asmens arba kitos organizacijos pavadinimas.
 | Šis laukas negali būti tuščias. |
| PAVADINIMAS2 | tekstas | Investuotojo pavadinimas, kuris yra fizinio asmens vardas. | Šis laukas negali būti tuščias tik tuo atveju, kai investuotojas fizinis asmuo rezidentas arba nerezidentas. Jei investuotojas juridinis asmuo arba kita organizacija nerezidentas, tai laukas PAVADINIMAS2 turi būti tuščias. |
| DOK\_NR | tekstas | Investuotojo dokumento numeris, kuris yra fizinio asmens tapatybę patvirtinančio dokumento numeris arba juridinio asmens registracijos pažymėjimo numeris, kitos organizacijos atitinkamo dokumento numeris. | Šis laukas negali būti tuščias tik tuo atveju, kai investuotojas fizinis asmuo nerezidentas. |
| ADRESAS | tekstas | Investuotojo korespondencijos adresas. | Šis laukas negali būti tuščias tik tuo atveju, kai investuotojas (fizinis asmuo, juridinis asmuo arba kita organizacija) nerezidentas.Kitais atvejais šis laukas gali būti tuščias. |
| SUMAEUR | skaičius9999999999.99 | Bendra įsipareigojimų investuotojui suma eurais. | SUMAEUR=EURAI+VALIUTA |
| SASKSK | 999 | Bendras įsipareigojimų investuotojui skaičius (sąskaitų skaičius). | Šis laukas negali būti tuščias. |
| EURAI | skaičius9999999999.99 | Įsipareigojimų investuotojui eurais suma. | Šis laukas negali būti tuščias. |
| VALIUTA  | skaičius9999999999.99 | Įsipareigojimų investuotojui užsienio valiuta suma eurais. | Šis laukas negali būti tuščias. |
| LAUKAS | skaičius9 | Techninis laukas, kurio reikšmė yra lygi 0. | Šis laukas negali būti tuščias – visada rašomas vienas skaičius „0“. |
| POZYMIS | skaičius9 | Investuotojo požymis, kuris yra lygus 0, jei investuotojas yra fizinis asmuo, arba yra lygus 1, jei investuotojas yra juridinis asmuo, arba kita organizacija. | Šis laukas negali būti tuščias – visada rašomas vienas skaičius – arba 0, arba 1.  |
| DRISMOKA | skaičius999999.99 | Apskaičiuota draudimo išmokos suma | Šis laukas negali būti tuščias – rašomas skaičius nuo 0 iki 22000. DRISMOKA = SUMAEUR, bet nedaugiau kaip 22000 (išimtis nustatyta šio Aprašo 14 punkte).Jei lauke „APRIBOJIMAI“ yra skaičius – 1, tai lauke „DRISMOKA“ turi būti sukaičius – 0. |
| APRIBOJIMAI | skaičius9 | 0 – apribojimų nėra;1 – įsipareigojimų investuotojams draudimo išmokos išmokėjimas atidedamas investuotojams ar kitiems IĮID 23 straipsnio 6 dalyje nurodytiems reikalavimo į įsipareigojimų investuotojams draudimo išmoką teisę turintiems asmenims, dėl kurių pinigų ir (arba) finansinių priemonių įsigijimo teisėtumo pareikštas kaltinimas dėl pinigų plovimo, – iki galutinio teismo sprendimo priėmimo. | Šis laukas negali būti tuščias – rašomas vienas skaičiai 0 arba 1.  |
| NEREZ | skaičius9 | 0 – rezidentas, 1 – nerezidentas. | Šis laukas negali būti tuščias – rašomas vienas skaičius – 0 arba 1. |
| TELEF | tekstas | Investuotojo telefonas. | Šis laukas gali būti tuščias. |
| APS\_FIL | tekstas | Kodas miesto, kuriame investuotojas buvo atsidaręs sąskaitą xxxx (draudėjo pavadinimas) (gali būti pateiktas su klasifikatoriumi arba pavadinimas). | Šis laukas gali būti tuščias. |
| OFSORAS | skaičius9 | Pildoma tik juridiniams asmenims nerezidentams, įmonė registruota lengvatinių mokesčių zonoje: 0 – taip, 1 – ne. | Šis laukas negali būti tuščias tik tuo atveju, jei investuotojas juridinis asmuo arba kita organizacija nerezidentas. Kitais atvejais šis laukas gali būti tuščias. |

1. **DUOMENŲ SUDARYMAS**

**Investuotojų sąrašo sudarymas**

1. Į investuotojų sąrašą neįtraukiami:
	1. asmenys, kurių susumuotų įsipareigojimų investuotojui, nurodytų IĮID 23 straipsnio 2 dalyje, suma (šio Aprašo 10 punktas) yra lygi 0 eurų.
	2. asmenys, kuriems pagal IĮID 23 straipsnio 15 dalį įsipareigojimų investuotojams draudimo išmokos nemokamos.
	3. asmenys, kurie iki įsipareigojimų investuotojams draudžiamojo įvykio dienos nėra žinomi arba negali būti nustatyti (jeigu investuotojas pagal sutartį tvarko kitiems asmenims priklausančius pinigus ir (arba) finansines priemones ir iki įsipareigojimų investuotojams draudžiamojo įvykio dienos nėra žinomas arba negali būti nustatytas asmuo, kuriam nuosavybės, patikėjimo teise ar kitais pagrindais priklauso pinigai ir (arba) finansinės priemonės) (IĮID 23 straipsnio 6 dalis).
2. Sudarant investuotojų sąrašą, kiekvienam investuotojui suformuojama viena duomenų eilutė pagal šio Aprašo 6 – 7 punktuose nustatytą struktūrą ir turinį, išskyrus šio Aprašo 12 punkte nustatytas išimtis.
3. Sudarant investuotojų sąrašą ir kiekvienam investuotojui formuojant vieną duomenų eilutę, jos lauke „SUMAEUR“ nurodoma susumuotų įsipareigojimų investuotojui, nurodytų IĮID 23 straipsnio 2 dalyje, suma – susumuojami investuotojui priklausantys ir gražintini pinigai bei finansinių priemonių rinkos vertė, išskyrus šio Aprašo 12 punkte nustatytas išimtis:
	1. finansinių priemonių suma apskaičiuojama pagal finansinių priemonių rinkos vertę, buvusią įsipareigojimų investuotojams draudžiamojo įvykio dieną. Finansinių priemonių rinkos vertės nustatymą užtikrina ir duomenis apie finansinių priemonių rinkos vertę draudimo įmonei pateikia buvęs įsipareigojimų investuotojams draudimo sistemos dalyvis;
	2. įsipareigojimai investuotojams užsienio valiuta apskaičiuojami pagal įsipareigojimų investuotojams draudžiamojo įvykio dieną Europos Centrinio Banko paskutinį paskelbtą orientacinį euro ir užsienio valiutos santykį, o kai euro ir užsienio valiutos santykio Europos Centrinis Bankas neskelbia, – pagal Lietuvos banko paskutinį paskelbtą orientacinį euro ir užsienio valiutos santykį;
	3. jeigu reikalavimo teises į pinigus ir (arba) finansines priemones pagal sutartis turi asmenų grupė (bendra investicija), tai finansinės priemonės ir pinigai padalijami kiekvienam bendraturčių lygiomis dalimis, jeigu sutartyse, iš kurių atsiranda reikalavimo teisės, ar teismų sprendimuose nenustatyta kitaip;
	4. jeigu investuotojas pagal sutartį tvarko kitiems asmenims priklausančius pinigus ir (arba) finansines priemones, tai reikalavimo teisę į draudimo išmoką įgyja tas asmuo, kuriam nuosavybės, patikėjimo teise ar kitais pagrindais priklauso pinigai ir (arba) finansinės priemonės ir kuris yra žinomas arba gali būti nustatytas iki įsipareigojimų investuotojams draudžiamojo įvykio dienos. Jeigu pinigai ir (arba) finansinės priemonės priklauso keliems asmenims, finansinės priemonės ir pinigai padalijami kiekvienam iš jų pagal sutartyse, iš kurių atsiranda reikalavimo teisės, nustatytą dalį. Ši nuostata netaikoma valdymo įmonei, kai ji valdo kolektyvinio investavimo subjektus ir pensijų fondus.
4. Laukams „EURAI“ ir „VALIUTA“ *mutatis mutandis* taikomos šio Aprašo 10 punkto nuostatos.
5. Jei sudarant investuotojų sąrašą nustatoma (yra žinoma), kad buvęs įsipareigojimų investuotojams draudimo sistemos dalyvis turi du ar daugiau įsipareigojimų investuotojui ir vienam ar keliems įsipareigojimams investuotojui yra nustatyti apribojimai (apribojimai aprašyti duomenų eilutės lauke „APRIBOJIMAI“), tai tokiu atveju sudaromi du įrašai (vienam investuotojui suformuojamos dvi duomenų eilutės) pagal šio Aprašo 6 – 7 punktuose nustatytą struktūrą ir turinį – vienas įrašas be apribojimų, antras su apribojimais. Šiuo atveju investuotojo „neapribotas įsipareigojimas investuotojui“ su „apribotu įsipareigojimu investuotojui“ nesudedami – duomenų eilutėje su „apribojimu“ lauke „SUMAEUR“ nurodoma suma, kuriai taikomas apribojimas, o duomenų eilutėje be „apribojimų““ lauke „SUMAEUR“ nurodoma suma, kuriai netaikomas apribojimas.
6. Sudarant investuotojų sąrašą lauke „POZYMIS“ pažymima „1“, jei investuotojas yra juridinis asmuo arba kita organizacija. *„Kita organizacija“* apima tam tikrus fizinių asmenų junginius (susivienijimus), kai jie, pagal jų įsteigimo vietos teisę, neturi juridinio asmens teisinio statuso (Lietuvos Respublikos civilinio kodekso 1.19 – 1.23 straipsniai).

**Bendrų investicijų sąrašo sudarymas**

1. Tuo atveju, jeigu iki šio Aprašo 4 punkte nurodyto termino nėra galimybės identifikuoti bendroje investicijoje esančių pinigų ir (arba) finansinių priemonių savininkų ar jų įsipareigojimų investuotojui dalių, tai sudaromas ir draudimo įmonei perduodamas bendrųjų investicijų sąrašas, suformuotas pagal šio Aprašo 6 – 7 punktuose nustatytą struktūrą ir turinį (kiekvienam klientui, kurio vardu sudaryta bendra investicija, suformuojama viena duomenų eilutė), tačiau lauke „DRISMOKA“ nurodoma visa įsipareigojimų investuotojui suma (šiuo atveju laukas „DRISMOKA“ lygus laukiui „SUMAEUR“). Tokiu atveju draudimo įmonė atideda įsipareigojimų investuotojui draudimo išmokos išmokėjimą už bendrą investiciją, iki buvęs įsipareigojimų investuotojams draudimo sistemos dalyvis pateiks duomenis apie bendroje investicijoje esančių pinigų ir (arba) finansinių priemonių savininkus ir jiems priklausančias įsipareigojimų investuotojui dalis.
2. Esant šio Aprašo 14 punkte nustatytam pagrindui, buvęs įsipareigojimų investuotojams draudimo sistemos dalyvis privalo be atskiro pareikalavimo nedelsiant, bet ne vėliau kaip per 3 darbo dienas nuo įsipareigojimų investuotojams draudžiamojo įvykio dienos iš savo kliento (klientų), kurio (kurių) vardu sudaryta bendra investicija, pareikalauti pateikti duomenis apie bendroje investicijoje esančių pinigų ir (arba) finansinių priemonių savininkus ir jiems priklausančias įsipareigojimų investuotojui dalis. Prašomus duomenis klientas (klientai), kurio (kurių) vardu sudaryta bendra investicija, privalo pateikti ne vėliau kaip per 5 darbo dienas nuo prašymo gavimo dienos.
3. Buvęs įsipareigojimų investuotojams draudimo sistemos dalyvis iš savo kliento (klientų), kurio (kurių) vardu sudaryta bendra investicija, gavęs duomenis privalo suformuoti patikslintą investuotojų sąrašą pagal šio Aprašo 6 – 13 punktuose nustatytą tvarką ir jį nedelsiant pateikti draudimo įmonei, bet ne vėliau kaip 3 mėnesius nuo įsipareigojimų investuotojams draudžiamojo įvykio dienos.
4. **ASMENS DUOMENŲ TVARKYMAS**
5. Asmens duomenų tvarkymo teisinis pagrindas. Šiame Apraše nurodyti asmens duomenys Valstybės įmonėje „Indėlių ir investicijų draudimas“ (toliau – draudimo įmonė) tvarkomi vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir laisvo tokių duomenų judėjimo ir kuriuo panaikinama Direktyva 95/46/EB (toliau – BDAR);
	2. Lietuvos Respublikos asmens duomenų teisinės apsaugos įstatymu;
	3. Lietuvos Respublikos indėlių ir įsipareigojimų investuotojams draudimo įstatymo 23 straipsniu, 24 straipsniu, 38 straipsnio 1 dalies 2 ir 5 punktais, 40 straipsnio 1 dalies 1 ir 6 punktais;
	4. draudimo įmonės tarybos patvirtintomis Indėlių draudimo išmokų, avansinių indėlių draudimo išmokų ir įsipareigojimų investuotojams draudimo išmokų apskaičiavimo ir išmokėjimo taisyklėmis;
	5. šiuo Aprašu.
6. Asmens duomenų tvarkymo tikslai. Apraše nurodyti asmens duomenys draudimo įmonėje tvarkomi:
	1. įsipareigojimų investuotojams draudimo išmokų apskaičiavimo ir išmokėjimo tikslais;
	2. indėlių sistemos dalyvių ir įsipareigojimų investuotojams sistemos dalyvių IĮIDĮ ir jo įgyvendinamųjų teisės aktų nustatytų reikalavimų laikymosi priežiūros tikslais.
7. Asmens duomenų subjektai - investuotojai.
8. Asmens duomenų kategorijos – Aprašo 18 punkte nustatytais tikslais draudimo įmonėje tvarkomi Aprašo 7.2 papunktyje nurodyti asmens duomenys. Asmens duomenų tvarkymą draudimo įmonėje atlieka draudimo įmonės darbuotojai.
9. Asmens duomenų tvarkymo kategorijos – rinkimas, įrašymas, saugojimas, keitimas, susipažinimas, naudojimas, atskleidimas persiunčiant mokėjimo paslaugų teikėjui, archyvavimas, ištrynimas (sunaikinimas).
10. Asmens duomenų gavimo šaltiniai. Informacija gaunama iš Įsipareigojimų investuotojams draudimo sistemos dalyvių, kuriems įvyko draudžiamasis įvykis ir duomenų subjektų.
11. Duomenų tvarkytojas. Draudimo įmonė gali įgalioti savo valdomus duomenis tvarkyti duomenų tvarkytojus, tai yra informacinių technologijų paslaugų teikėjus ir kitus asmenis, kurie draudimo įmonės valdomus duomenis tvarko nustatytais tikslais ir pagal draudimo įmonės nurodymus. Duomenų tvarkytojo prieigos teisės prie asmens duomenų naikinamos nutraukus asmens duomenų tvarkymo sutartį, sudarytą su draudimo įmone, ar šiai sutarčiai nustojus galioti. Draudimo įmonė pasitelkia tik tuos duomenų tvarkytojus, kurie pakankamai užtikrina, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų BDAR reikalavimus ir būtų užtikrinta duomenų subjekto teisių apsauga.
12. Asmens duomenų gavėjai. Su Apraše nurodytais asmens duomenimis turi teisę susipažinti duomenų tvarkymą draudimo įmonėje atliekantys draudimo įmonės darbuotojai. Asmens duomenys gali būti atskleisti duomenų subjektui, mokėjimo paslaugų tiekėjui, duomenų tvarkytojui arba asmenims, kuriems teisės aktai suteikia teisę susipažinti su asmeniui priklausiančia indėlių draudimo išmoka (tame tarpe ir su asmens duomenimis).
13. Asmens duomenų apsaugos priemonės:
	1. draudimo įmonė nustato ir Asmens duomenų tvarkymo valstybės įmonėje „Indėlių ir investicijų draudimas“ taisyklėse aprašo organizacines ir technines šiame Apraše nurodytų asmens duomenų saugos priemones;
	2. duomenų tvarkymą draudimo įmonėje atliekantys draudimo įmonės darbuotojai, duomenų tvarkytojai ir asmens duomenų gavėjai privalo užtikrinti gautų duomenų konfidencialumą ir apsaugą.
14. Asmens duomenų saugojimas, archyvavimas ir sunaikinimas. Draudimo įmonei pateiktus Aprašo 20 punkte nurodytus asmens duomenis saugo draudimo įmonė Asmens duomenų tvarkymo valstybės įmonėje „Indėlių ir investicijų draudimas“ taisyklėse nustatyta tvarka. Aprašo 20 punkte nurodyti asmens duomenys:
	1. įsipareigojimų investuotojams draudimo išmokų apskaičiavimo ir išmokėjimo tikslais saugomi 10 metų nuo įsipareigojimų investuotojams draudimo išmokų išmokėjimo dienos;
	2. indėlių draudimo sistemos dalyvių ir įsipareigojimų investuotojams draudimo sistemos dalyvių IĮIDĮ ir jo įgyvendinamųjų teisės aktų nustatytų reikalavimų laikymosi priežiūros tikslais saugomi draudimo įmonės direktoriaus įsakymu patvirtintose Indėlių draudimo sistemos dalyvių ir įsipareigojimų investuotojams draudimo sistemos dalyvių taisyklėse nustatytais terminais.
15. **BAIGIAMOSIOS NUOSTATOS**
16. Patikslinti investuotojo ir su jo įsipareigojimų investuotojams draudimo išmoka susiję duomenys ar į investuotojų sąrašą neįtraukto investuotojo duomenys, formuojami ir draudimo įmonei pateikiami šio Aprašo nustatyta tvarka.
17. Atsižvelgiant į tai, kad draudimo įmonė turi teisę gauti iš asmenų informaciją, susijusią su draudimo įmonės funkcijų atlikimu ir reikalingą draudimo įmonės tikslams įgyvendinti, todėl asmenys, įskaitant įsipareigojimų investuotojams draudimo sistemos dalyvius ir buvusius įsipareigojimų investuotojams draudimo sistemos dalyvius, privalo draudimo įmonei paprašius pateikti informaciją, kuri patvirtina investuotojų sąraše ir (arba) bendrųjų investicijų sąraše esančius duomenis.
18. Siekiant valdyti įsipareigojimų investuotojams draudimo sistemos riziką ir įvertinti įsipareigojimų investuotojams draudimo sistemos dalyvių pasirengimą bet kuriuo metu pateikti duomenis, reikalingus įsipareigojimų investuotojams draudimo išmokoms apskaičiuoti, šių duomenų (ar duomenų dalies) draudimo įmonė turi teisę reikalauti iš įsipareigojimų investuotojams draudimo sistemos dalyvio ne tik įsipareigojimų investuotojams draudžiamojo įvykio atveju, bet ir atlikdama planinį arba neplaninį įsipareigojimų investuotojams draudimo sistemos dalyvio patikrinimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duomenų, reikalingų įsipareigojimų investuotojams draudimo išmokoms apskaičiuoti, aprašo

priedas

**(Duomenų, reikalingų įsipareigojimų investuotojams draudimo išmokoms apskaičiuoti ir išmokėti,** **priėmimo – perdavimo akto forma)**

**duomenų, reikalingų įsipareigojimų investuotojams draudimo išmokoms apskaičiuoti ir išmokėti,**

**PRIĖMIMO – PERDAVIMO AKTAS**

20 m. d.

Vilnius

Mes, žemiau pasirašę \_\_\_\_\_\_\_\_\_\_\_\_\_\_\_\_\_\_\_\_ *(buvusio įsipareigojimų investuotojams draudimo sistemos dalyvio, ir jo įgalioto asmens vardas, pavardė)*, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(valstybės įmonės „Indėlių ir investicijų draudimas“ direktorius arba valstybės įmonės „Indėlių ir investicijų draudimas“ direktoriaus įgaliotas asmuo)*, patvirtiname, kad \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(buvusio įsipareigojimų investuotojams draudimo sistemos dalyvio pavadinimas)* perdavė ir valstybės įmonė „Indėlių ir investicijų draudimas“ priėmė duomenis, reikalingus *\_\_\_\_\_\_\_\_\_\_\_\_\_\_\_\_\_\_\_\_\_(buvusio įsipareigojimų investuotojams draudimo sistemos dalyvio pavadinimas)* įsipareigojimų investuotojams draudimo išmokoms apskaičiuoti ir išmokėti. Duomenys pateikiami laikmenoje, kurioje yra *(pasirinkti tinkamą)*:

|  |  |  |  |
| --- | --- | --- | --- |
|  | Duomenų pavadinimas | Duomenų formatas | Bendra įsipareigojimų investuotojams draudimo išmokų suma (nurodyti bendrą visų laukų „DRISMOKA“ sumą) |
| Įsipareigojimų investuotojams sąrašas | INS.txt | TXT |  |
| Bendrų investicijų sąrašas | BIS.txt | TXT |  |
| Kiti duomenys |  |  |  |

PRIEDAS: nurodyti duomenų pateikimo būdą:

 - laikmena (CD-R, DVD-R arba USB atmintinė)

arba

 - duomenys pateikti per Draudimo išmokų valdymo sistemą (nurodyti įkelto failo pavadinimą).

Aktas sudarytas 2 egzemplioriais.

|  |  |
| --- | --- |
| Duomenis perdavė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V.  | Duomenis priėmė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_